[{"text_idx": "#000003", "text": "Korda la\u0308inud Pu\u0308haja\u0308rve matkamaraton to\u0303ukekelkudel"}, {"text_idx": "#000004", "text": "5. ma\u0308rtsil viidi talvepealinnas Otepa\u0308a\u0308l la\u0308bi I Pu\u0308haja\u0308rve matkamaraton to\u0303ukekelkudel, mis to\u0303i kaasa palju positiivseid elamusi ja la\u0308ks ko\u0303igiti korda."}, {"text_idx": "#000005", "text": "Pu\u0308haja\u0308rve matkamaraton to\u0303ukekelkudel. Foto: Timo Arbeieter"}, {"text_idx": "#000006", "text": "Start ja finis\u030c oli Pu\u0308haja\u0308rve mo\u0303isapargis, so\u0303ideti Pu\u0308haja\u0308rve ja Murrumetsa matkaradadel 5 km pikkusel kinniso\u0303idetud lumerajal. Distantsid olid 5 ja 10 km, vo\u0303isteldi kahes kategoorias: ta\u0308iskasvanud (alates 17. eluaastast) ja koolinoored vanuses 10 \u2013 16 aastat. Tagasiside osalejate poolt on olnud positiivne \u2013 kiideti korraldust ning meeldis ka to\u0303ukekelguso\u0303it."}, {"text_idx": "#000007", "text": "Matkamaratoni peakorraldaja Imre Arro OU\u0308-st Loodusturism ja\u0308i vo\u0303istlusega samuti rahule. Ta so\u0303nas, et ja\u0308rgmisel aastal, kui ilmataat lubab ha\u0308id ja\u0308a\u0308olusid, siis toimub vo\u0303istlus ja\u0308rveja\u0308a\u0308l kui lumeeit lund puistab, siis taas lumerajal. Korraldajad loodavad, et see ei ja\u0308a\u0308 lihtsalt u\u0308hepoolseks ootuseks ning me saadakse ja\u0308tkata juba traditsiooniks kujuneva to\u0303ukekelgumaratoniga. \u201cKes aga talvisel ajal vo\u0303istlusele ei jo\u0303udnud ja soovib to\u0303ukespordis osaleda, siis nende jaoks on meil hea uudis \u2013 suvehooajal on plaanis u\u0308mber Pu\u0308haja\u0308rve kulgevatel liikumisradadel korraldada matkamaraton to\u0303ukeratastel, ja\u0308lgige infot,\u201d teatas Imre Arro."}, {"text_idx": "#000008", "text": "To\u0303ukekelgu matkamaratoni korraldas Loodusturism.ee matkakorraldus koosto\u0308o\u0308s Otepa\u0308a\u0308 vallaga. Matkamaraton oli pu\u0308hendatud Otepa\u0308a\u0308 esmamainimise 900. aastapa\u0308evale. Otepa\u0308a\u0308 Vallavalitsus ta\u0308nab to\u0303ukekelgu matkamaratoni korraldajaid, osalejaid ja koosto\u0308o\u0308partnereid."}, {"text_idx": "#000012", "text": "N 17 ja vanemad 10km"}]